Principatus Monoeci

Principatus Monoeci (Francogallice: Principauté de Monaco [prɛ̃.si.po.te.d(ə).mɔ.na'ko]; Monoecense: Principatu de Múnegu; Italice: Principato di Monaco; Occitanice: Principat de Mónegue) est parva princeps urbs-civitas europaea, in Maris litore Francogallico interni sita. Civitatis fines terrestres a Francogallis cinguntur atque ad orientem undecim tantum passuum ab Italicorum finibus siti sunt. Monoecus (urbs) caput est, urbs maxima Mons Caroli.

 Historia 

Antiquitus Monoecum Ligures incolebant. Colonia Romana nomine "Portus Herculis Monoeci" facta est. Anno 1297 gens Grimaldorum Genuensis potita est principesque Monoeci adhuc Grimaldi sunt.

 Geographia 

Monoecus in quattuor vicis vel antiquis municipiis (Quartiers sive Anciennes Communes) divisus est:
 Vicus I - Antiquum Municipium Urbis Monoeci
 Vicus II - Antiquum Municipium Montis Caroli
 Vicus III - Antiquum Municipium Condaminae
 Vicus IV - Territoria capta in mare post annum 1870

Omnes vici in regionibus (Secteurs sive Ilots seu Districts, aliter Quartiers) divisi sunt:
 Regio I - Mons Caroli/Speluncae (in Vico II)
 Regio II - Rubra/Sanctus Romanus (in Vico II)
 Regio III - Larvoptus/Bassae Molae (in Vico II)
 Regio IV - Condamina (in Vico III)
 Regio V - Monoecus urbs (in Vico I)
 Regio VI - Fons Vetula (in Vico IV)
 Regio VII - Colla (in Vico III)
 Regio VIII - Salutationes (in Vico I)
 Regio IX - Moneghetii/Via Belgicae (in Vico III)
 Regio X - Sanctus Michael (in Vico II)
 Regio XI - Portus (in Vico IV)

Sed solum tria oppida sunt:
 Monoecus (Monaco), caput principatus, ubi domus principis est. Monoecus etiam Rupes (le Rocher) vocatur.
 Mons Caroli (Monte-Carlo) in parte orientali, quod praeclarum propter aleatoriumcfr. Italiane Casinò aleatorium est.
 Condamina (la Condamine) in medio. Hic portus est.

 Cultura 

 Demographia 

Principatus Monoeci populus varia ethne habet:
 Monoecenses (7634)
 Franci (8785)
 Itali (5778)
 Britanni (2334)
 Lusitani (1008)
 Germani (783)
 Helvetii (783)
 Belgici (480)
 Nederlandenses (412)
 Americani (307)
 Sueci (287)
 Marocenses (242)
 Hispani (215)
 Graeci (205)
 Canadenses (204)
 Dani (165)
 Austriaci (158)
 Philippini (153)
 Libanenses (145)
 Mauritiani (118)
 Russici (107)
 Australiani (105)
 Tunesiani (100)
 alia vel non declarata ethne (1701)

 Linguae 

Principatus Monoeci lingua sollemnis Lingua Francica est, quia Secundum Imperium Francicum in Monoeci Principatus historia gravem partem egit, vel in Franco-Monoecense Foedere, vel in Francicorum ducum imperio in Regno Sardiniae. Sed incolarum lingua nationalis Lingua Monoecensis (Monoecense Munegascu et Francice Monégasque) est, quia Monoecensis gens (circiter 7800, 21.6 % incolarum universorum) sic loquitur. Parvae comunitates quae loquuntur Italicam (19 %, propter propinquitam Rei Publicae Italicae), Occitanicam (minima pars) Anglicamque (9 %) sunt.

 Religiones 

Principatus Monoeci civitatis religio atque maxima officialisque ecclesia, secundum suam Constitutionem, est Catholica Apostolica Romana Religio. Christiani 83.2 % universi populi sunt. In Monte Caroli Communionis Anglicanae Ecclesia et Religionis Iudaicae Societas (2.9 %) sunt. Monoecensum gentium 12.9 % atheum est.

 Vexillum 

Principatus vexillum Monoeci Vexillum appellatur.

 Administratio 

Caput principatus princeps Albertus II Grimaldorum est, quia patri suo principi Ranierii III Grimaldorum die 6 Aprilis 2005 successit. Sergius Telle minister civicus, i.e. dux regiminis, die 4 Ianuarii 2016 nominatus est.

 Notae 

 Bibliographia 
 Rupert Neate, "Monaco builds into the Med to house new throng of super-rich" in The Guardian'' (19 Novembris 2017)

 Nexus externi 

 Situs publicus administrationis

Categoria:Europa Occidentalis
!
Categoria:Monarchiae constitutionales
Categoria:Civitates sui iuris